**2. Napirend**

E l ő t e r j e s z t é s

Balatonhenye Község Önkormányzata Képviselő-testületének

Balatonrendes Község Önkormányzata Képviselő-testületének

Kékkút Község Önkormányzata Képviselő-testületének

Köveskál Község Önkormányzata Képviselő-testületének

Kővágóörs Község Önkormányzata Képviselő-testületének

Mindszentkálla Község Önkormányzata Képviselő-testületének

Révfülöp Nagyközség Önkormányzata Képviselő-testületének

Salföld Község Önkormányzata Képviselő-testületének

Szentbékkálla Nagyközség Önkormányzata Képviselő-testületének

 **2019. február 5. napján tartandó együttes testületi ülésére**

Tárgy: Rendelet alkotás a közszolgálati tisztviselők 2019. évi illetményalapjáról

Előterjesztő: települések polgármesterei

Előkészítette: Tóthné Titz Éva jegyzőt helyettesítő aljegyző

Előterjesztő Jogszabállyal nem ellentétes

 Tóthné Titz Éva jegyzőt helyettesítő aljegyző

Tisztelt Képviselő-testület!

A belügyminiszter pályázatot hirdetett a Magyarország 2019. évi központi költségvetéséről szóló 2018. évi L. törvény (a továbbiakban: Kvtv.) 3. melléklet I. 12. pont szerinti „Kiegyenlítő bérrendezési alap támogatásra”. A pályázat keretében lehetőség nyílik a szerényebb anyagi helyzetű települési önkormányzatok számára is, hogy a köztisztviselői bérek rendezése érdekében a hivatalokban foglalkoztatott köztisztviselők illetménye megemelésre kerüljön.

Az igénylés feltételeként a települési önkormányzatnak vállalnia kell, hogy az illetményalapot 2019. évre vonatkozóan (2019. január 1-jétől kezdődően) a Kvtv.-ben rögzítetthez képest legalább 20%-kal emelt összegben, azaz legalább 46 380 forintban állapítja meg. Saját hatáskörben ennél magasabb összeg is megállapítható, amely azonban további állami támogatás biztosítását nem eredményezi.

A „Kiegyenlítő bérrendezési alap támogatásra” a pályázat benyújtásra került, tekintettel arra, hogy a Közös Hivatalt fenntartó Önkormányzatok rendkívüli ülés keretében döntöttek arról, hogy az illetmény alapot 2019. január 1-től 2019. évre 46.380,-Ft összegben állapítják meg.

A 2019. évre elfogadott költségvetés a megemelt illetmény alappal is biztosítja a béreket, ezért egy esetleges sikertelen pályázattal is biztosítható az önkormányzatok vállalása. Az illetmény alap emelésével a bérek összetétele rendeződik át.

A pályázat benyújtásához elegendő volt a Képviselő-testületek határozatai az illetmény alap vállalásáról, de természetesen az alkalmazandó illetmény alapot rendeletben szükséges megállapítani. A rendelet megalkotásánál figyelemmel kell lenni arra a tényre, miszerint a pályázat 2019. január 1-től történő alkalmazást vár el, ezért a rendelet alkalmazását is 2019. január 1-től kell megállapítani.

A rendelet előkészítésre került, mely az előterjesztés mellékletét képezi.

Kérem a Tisztelt Képviselő-testületet, hogy az előterjesztést megvitatni szíveskedjen.

INDOKOLÁS

A rendelet megalkotása szükséges annak okán, hogy a Közös Önkormányzati Hivatalt fenntartó Önkormányzatok a kiegyenlítő bérrendezési pályázat beadásával vállalták a köztisztviselői illetményalap 46.380,-Ft-ban történő megállapítását.

1.§-ban megállapításra kerül a személyi hatály.

2.§-ban megállapításra kerül a Hivatalban 2019. évre alkalmazandó illetményalap, melynek összege 46.380,-Ft.

3. § (1) bekezdésében meghatározásra kerül a rendelet hatályba lépése és annak alkalmazási ideje.

3.§ (2) bekezdésében a rendelet hatályának vége került megállapításra.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Kővágóörs Község Önkormányzata Képviselő-testületének …/2019. (..….) önkormányzati rendelete a közszolgálati tisztviselők 2019. évi illetményalapjáról

Társadalmi-gazdasági hatása: A Közös Hivatal működő képességének fenntartása, a munkaerő elvándorlás csökkentése.

Költségvetési hatása: A magasabb összegű illetményalappal összefüggő kiadásokat a képviselő-testület költségvetési rendeletében a működési kiadások között a személyi juttatások és munkaadókat terhelő járulék jogcímen eredeti előirányzatként biztosítja.

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: Nincs.

A rendelet megalkotásának szükségessége: A kiegyenlítő bérrendezési pályázat feltételének való megfelelés, továbbá a Közös Hivatal személyi állományának megtartása.

A rendelet megalkotása elmaradása esetén várható következmények: a rendelet megalkotásának elmaradása esetén a pályázati feltételek nem teljesülnek, az esetleges támogatás meghiúsul.

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: forrás biztosítása

**…. Község Önkormányzata Képviselő-testületének**

**…./2019. (….) önkormányzati rendelete**

**a közszolgálati tisztviselők 2019. évi illetményalapjáról**

…… Önkormányzatának Képviselő-testülete a Magyarország 2019. évi központi költségvetéséről szóló 2018. évi L. törvény 60.§ (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1.§ A rendelet hatálya a Kővágóörsi Közös Önkormányzati Hivatalban (a továbbiakban: Hivatal) foglalkoztatott közszolgálati tisztviselőkre terjed ki.

2.§ A Hivatalban foglalkoztatott közszolgálati tisztviselők illetményalapja 2019. évben, 2019. január 1-től 46.380,-Ft.

3. § (1) Ez a rendelet a kihirdetését követő napon lép hatályba, rendelkezését 2019. január 1-től kell alkalmazni.

(2) Ez a rendelet 2019. december 31-én hatályát veszti.

 ……………… Tóthné Titz Éva

 polgármester jegyzőt helyettesítő aljegyző

Kihirdetés:

 Tóthné Titz Éva

jegyzőt helyettesítő aljegyző